Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, 114/23 in 136/23 – ZIUZDS) in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb in [32/25](https://www.uradni-list.si/glasilo-uradni-list-rs/vsebina/2025-01-1281) – ZJU-1)

**Upravna enota Vrhnika, Stara Vrhnika 1d, 1360 Vrhnika**,

objavlja javno objavo za zasedbo **delovnega mesta za določen čas** – za nadomeščanje porodniškega dopusta oziroma dopusta za nego in varstvo otroka:

**SVETOVALEC (šifra DM 30)** v Oddelku za okolje in prostor ter splošne zadeve, s polnim delovnih časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* strokovni izpit iz upravnega postopka II. stopnje,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljen strokovni izpit iz upravnega postopka druge stopnje. V nasprotnem primeru bo moral izbrani kandidat strokovni izpit iz upravnega postopka druge stopnje, v skladu z 31. členom Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb), opraviti najkasneje v treh mesecih od sklenitve delovnega razmerja.

Delovne naloge:

* vodenje zahtevnih upravnih postopkov,
* vodenje in odločanje v enostavnih upravnih postopkih,
* opravljanje drugih upravnih nalog,
* samostojno oblikovanje manj zahtevnih gradiv s predlogi ukrepov,
* zbiranje, urejanje in priprava podatkov za oblikovanje zahtevnejših gradiv,
* pomoč pri pripravi osnutkov predpisov in drugih zahtevnejših gradiv,
* posredovanje splošnih informacij o upravnih storitvah strankam,
* sprejemanje vlog strank,
* sprejemanje plačil upravnih taks in drugih upravnih storitev,
* urejanje arhiva.

Prijava mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da:
	* je državljan Republike Slovenije,
	* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
	* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
4. izjavo, da za namen tega postopka dovoljuje Upravni enoti Vrhnika pridobitev podatkov iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Komisija bo strokovno usposobljenost kandidatov presojala na podlagi dokumentacije ter na podlagi vnaprej določenih meril in metod za izbor kandidata.

Izbrani kandidat bo delo na delovnem mestu Svetovalec opravljal v nazivu Svetovalec III, vendar ne bo imenovan v naziv. Pravice in dolžnosti se bodo v pogodbi o zaposlitvi določile glede na naziv: svetovalec III. Pravica do izplačila osnovne plače se pridobi postopno v skladu s 102. členom v povezavi s 101. členom Zakona o skupnih temeljih sistema plač v javnem sektorju (Uradni list RS, št. [95/24](https://www.uradni-list.si/glasilo-uradni-list-rs/vsebina/2024-01-2864)). Izhodiščni plačni razred delovnega mesta je 17. plačni razred oz. 2.012,14 EUR bruto, pri čemer kandidat pridobi pravico do izplačila osnovne vrednosti tega plačnega razreda postopno do 1. 1. 2028. Na dan 1. 8. 2025 znaša bruto plača 1.642,77 EUR.

Z izbranim kandidatom bo sklenjeno delovno razmerje **za določen čas**, do vrnitve uslužbenke s porodniškega dopusta oziroma dopusta za nego in varstvo otroka, s polnim delovnim časom. Izbrani kandidat bo delo opravljal v prostorih Upravne enote Vrhnika, Stara Vrhnika 1d, 1360 Vrhnika. Preizkusna doba je pet mesecev.

Kandidat vloži prijavo v pisni obliki na **priloženem obrazcu**, ki jo pošlje v zaprti ovojnici z označbo »**za javno objavo za prosto delovno mesto svetovalec, številka 110-14/2025-6256«, na naslov: Upravna enota Vrhnika, Stara Vrhnika 1d, 1360 Vrhnika**, in sicer v roku **8 dni**, po objavi na osrednjem spletnem portalu državne uprave Republike Slovenije <https://www.gov.si/zbirke/delovna-mesta/> in pri Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: **ue.vrhnika@gov.si****,** pri čemer veljavnost prijave ni pogojena z elektronskim podpisom.

***Kandidate vljudno naprošamo, da zaradi upoštevanja ekonomskega in ekološkega vidika prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.***

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri obveščeni najkasneje v roku 30 dni po opravljeni izbiri. Obvestilo o končanem postopku javne objave bo objavljeno na spletni strani Upravne enote Vrhnika <http://www.upravneenote.gov.si/vrhnika/javne_objave/>.

Informacije o izvedbi javne objave in delovnem področju daje Sabina Špela Sapač, tel.: 01/7507 886.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Martina Zalar

načelnica